##### 20230218101130726_0003MISA CON NENOS

##### 26 de abril de 2022

**CORESMA 5º-A**

##### Xoán 11, 3-7. 17. 20-27. 33-45 (breve):

##### *“Eu son a resurrección e a vida”*.

Mensaxe: 40 días camiñando tras o tesouro de Xesús

En Betania recobra a VIDA plena

1. **MONICIÓN DE ENTRADA**

Irmáns e irmás: no último domingo de Coresma, o evanxeo relátanos a resurrección de Lázaro. E é que, Xesús esperta as ganas de vivir, dá á vida unha intensidade e profundidade insospeitadas. Ao dicirnos: *“eu son a resurrección e a vida”,* está a ensinarnos a amar a vida, a ser responsables ante as posibilidades que a vida nos dá, a coidar a vida divina que hai en nós. Que o encontro con Cristo neste día, nesta celebración comunitaria anímenos a dicir a Xesús: Creo Xesús, ti es a resurrección e a vida plena.

*(Poderíase poñer no presbiterio varias macetas de plantas floridas sobre unhas vendas e unha frase: “Xesús, es fonte de Vida e de Resurrección”).*

*Sacerdote:* ***-No nome do Pai… O Señor resucitado, que é fonte de vida plena para todos, sexa convosco.***

1. **SÚPLICAS DE PERDÓN**

*Recoñecemos os nosos pecados:*

-Ti, Xesús, que viñeches a buscar ao que estaba perdido. ***Señor, ten piedade de nós.***

-Ti, Xesús, que quixeches dar a vida en rescate por todos. ***Cristo, ten piedade de nós.***

-Ti, Xesús, que es a Resurrección e a Vida. ***Señor, ten piedade de nós.***

**3. MONICIÓN ÁS LECTURAS**

As lecturas de hoxe fálannos do Deus que aposta sempre pola vida. Na primeira Ezequiel fálanos da promesa de Deus que nos resucitará á vida. Tamén nós somos chamados a pasar da morte á vida, impulsados polo Espírito que foi derramado sobre nós. Oxalá o berro do Señor a Lázaro, chamándoo a saír do sepulcro, resoe hoxe con forza en cada un dos nosos corazóns!. Que, estas lecturas nos axuden tamén a prepararnos á Semana Santa: Xesús é a fonte da nosa vida e a resurrección definitiva.

**ORACIÓN DOS FIE*I*S**

*A Deus, Pai e amigo da vida, oramos con fe, dicindo*:

***-Énchenos da túa vida, Señor. -Creo Señor, dános a túa Vida.***

1.-Pola Igrexa, para que nos contaxie de ganas de vivir, de ilusión, de fe en Cristo resucitado. *Oremos.*

2.-Polos cristiáns, para que superemos aquilo que hai de morte, de pecado, de vicio en nós. *Oremos.*

3.-Polos que viven nos sepulcros da pobreza, da desesperanza, da falta de fe. *Oremos.*

4.-Polos que viven a perda dun ser querido, para que se saiban acompañados polo Deus da Vida e por nós. *Oremos.*

5.-Polos que se esforzan en desenvolver as súas capacidades e loitan pola calidade de vida, pola saúde, polo benestar dos que nos rodean. *Oremos.*


6.- Polos nenos e nenas de catequeses que hoxe piden á comunidade a primeira comuñón e polas vocacións, *Oremos.*

*Dámosche grazas, Pai polo don da vida, axúdanos a respectala e a defendela.*

**5. PROCESIÓN DE OFRENDAS**

**- VENDAS:** As vendas representan todo o que nos ata e nos impides que Xesús sexa o máis importante para nós, a nosa vida, aquel a quen creo e aquel a quen quero dar o que somos e temos.

**- ÓLEO BAUTISMAL:** O Óleo Bautismal que recibimos no Bautismo é como unha medicina para o noso espírito, para ter forza para loitar contra as adversidades da vida e saír do sepulcro do egoísmo, da intolerancia, etc.

**- MEDICINAS:** Este último domingo de Coresma fálanos da vida e da morte. As medicinas son símbolo do coidado da vida, sen elas non poderiamos vivir ou a nosa vida estaría moi deteriorada. Señor, queremos expresarche o noso desexo de coidar a nosa vida con todas as súas posibilidades e dámosche grazas pola Vida eterna que queres para nós. E que valoremos cada día máis **o pan e o viño**, a medicina de inmortalidade, porque sabemos que *“o que come deste pan vivirá para sempre”.*